RO
15.9.2023
Jurnalul Oficial al Uniunii Europene
L 228/83
Introduceți toate intervalele de timp estimate în format de 4 cifre (ore și minute).
Zona hașurată care precedă elementul 3 trebuie completată de serviciile ATS și COM, cu excepția cazului în care responsabilitatea pentru inițierea mesajelor privind planul de zbor a fost delegată.
2.2.
Instrucțiuni pentru introducerea datelor ATS Completați elementele 7-18 și, dacă autoritatea competentă solicită acest lucru sau dacă se consideră necesar, completați elementul 19 conform indicațiilor de mai jos.
Introduceți una dintre următoarele identificări de aeronavă, fără a depăși 7 caractere alfanumerice și fără cratime sau simboluri: (a) indicativul OACI al operatorului aeronavei, urmat de identificarea zborului (de exemplu KLM511, NGA213, JTR25) atunci când, în radiotelefonie, indicativul de apel care trebuie utilizat de aeronavă constă în indicativul telefonic OACI al operatorului, urmat de identificarea zborului (de exemplu, KLM511, NIGERIA213, JESTER25) sau (b) însemnele de naționalitate sau de organizație de exploatare în comun și însemnele de înmatriculare ale aeronavei (de exemplu, EIAKO, 4XBCD, N2567GA), atunci când: 1. în radiotelefonie, indicativul de apel care trebuie utilizat de aeronavă constă numai în această identificare (de ex.
CGAJS) sau este precedat de indicativul telefonic OACI al operatorului aeronavei (de ex.
BLIZZARD CGAJS); 2. aeronava nu este echipată cu un radio.
Reguli de zbor INTRODUCEȚI una dintre următoarele litere pentru a desemna categoria de reguli de zbor pe care pilotul intenționează să le respecte: I–
dacă se intenționează ca întregul zbor să fie operat în regim IFR; sau
V–
dacă se intenționează ca întregul zbor să fie operat în regim VFR sau
Y–
dacă zborul este operat inițial în regim IFR, iar apoi regulile de zbor se modifică o dată sau de mai multe ori sau
Z–
dacă zborul este operat inițial în regim VFR, iar apoi regulile de zbor se modifică o dată sau de mai multe ori.
Specificați la elementul 15 punctul sau punctele în care este planificată o modificare a regulilor de zbor.
Tipul zborului INTRODUCEȚI una dintre următoarele litere pentru a indica tipul zborului, atunci când autoritatea competentă solicită acest lucru: S–
pentru servicii aeriene regulate;
N–
pentru operațiuni de transport aerian neregulate;
G–
pentru aviația generală;
M–
pentru aviația militară;
X–
pentru orice altă categorie decât cele definite mai sus.
Specificați statutul unui zbor după indicatorul STS de la elementul 18 sau, dacă este necesar pentru a indica alte motive pentru efectuarea unui handling specific de către ATS, indicați motivul după indicatorul RMK de la elementul 18.